Gelang Patah

Gelang Patah ialah sebuah pekan terletak di Daerah Johor Bahru, Johor, Malaysia. Pekan ini di bawah pentadbiran Majlis Bandaraya Iskandar Puteri. Kini namanya semakin megah dan kian popular dengan pembangunan Wilayah Pembangunan Iskandar. Namanya juga terkenal disebabkan oleh "otak-otak Gelang Patah", sejenis makanan yang popular di Johor. Antara tempat yang menjadi mercu tanda Gelang Patah ialah jambatan Laluan Kedua Malaysia-Singapura dan Pelabuhan Tanjung Pelepas. Gelang Patah juga terkenal dengan restoran-restoran makanan lautnya yang menjadi tumpuan ramai penduduk tempatan serta penduduk Singapura.

 Sejarah 
Nama Gelang Patah dipercayai berasal daripada sebuah peristiwa pada zaman dahulu ketikamana kawasan Gelang Patah ini masih sebuah lautan. Pada suatu hari, sebuah kapal layar seorang permaisuri yang tidak diketahui asal usulnya dan namanya telah tiba di kawasan Gelang Patah, kemudian gelang yang dipakainya telah terjatuh ke dalam lautan. Dia berasa sedih dan menangis sehinggakan obor-obor terdengar sahutan dan tangisan kesedihan itu. Dengan kuasa ajaib, obor-obor itu telah menjumpai gelang tersebut dan membawa gelang tersebut kepada permaisuri itu. Malangnya, sebaik sahaja permaisuri itu ingin mencapai gelang, gelang itu patah secara tiba tibanya, lalu lantas permaisuri kembali bersedih keran merasakan dia tidak ada rezeki untuk memiliki gelang itu. Dan terlintas di fikirannya untuk menamakan kawasan terjadinya peristiwa yang menyayat hatinya itu dengan nama "Gelang Patah" sebagai tanda ingatan.

Nama asalnya ialah Galang Patah iaitu nama yg diberikan oleh Menteri Besar Johor Pertama, Dato' Jaafar Muhammad. Menurut cerita yg disampaikan oleh Lt Jen Dato' Jaafar Onn kepada Yayasan Warisan Johor, sewaktu Dato' Jaafar (Menteri Besar) bersama isteri dan rombongannya mengemudi sampan dengan menggunakan galang panjang ke beberapa kawasan untuk membuka petempatan baru, tiba di satu kawasan galang yg digunakan itu patah. Sempena kejadian itu, Dato' Jaafar menamakan tempat itu sebagai Galang Patah.  Namun, disebabkan sebutan yg berubah-ubah di antara galang dan gelang, ia akhirnya dikenali sebagai Gelang Patah sehingga ke hari ini.

 Taman perumahan dan kampung 
 Taman Nusantara
 Taman Nusa Perintis 1, 2, 3
 Taman Nusa Perdana, Taman Syed Idrus
 Taman Gelang Emas
 Taman Mas
 Taman Desa Paya Mengkuang
 Taman Syed Idrus
Taman Nusa Bayu
 Kampung Baru Muafakat, Kampung Baru
 Kampung Paya Mengkuang
 Kampung Tiram Duku, Pekajang
 Kampung Melayu, Tg Adang, Tg Pelepas, Tg Kupang
 Kampung Ladang, Kampung Ladang Darat, Kampung Bukit Tempurung
 Kampung Jawa, Kampung Pok, Kampung Pendas Laut
 Kampung Dapur Arang, Kampung Simpang Arang
 Kampung Pulai, Kampung Ulu Pulai

 Sekolah 
 SJKC Ming Terk, Tmn Nusa Perintis
 SK Nusantara, SA Nusantara, SMK Taman Nusa Jaya
 SA Gelang Patah, SK Gelang Patah, SMK Gelang Patah, Tg Adang, Bukit kucing(C.I.Q)
 SRK Gelang Patah, Bukit Tempurung, Tanjung Kupang, Murni Pok, Pekajang, Tmn Nusa Perintis, Bukit Kucing(C.I.Q), Desa Paya Mengkuang
 SJKT Bukit Tempurung

 Wakil politik 
Pada pilihan raya umum ke-12 pada 2008, Tan Ah Eng (BN) mengekalkan kerusi parlimennya P162 Gelang Patah.
 Jumlah pengundi: 78,676
 Peratusan kaum: M: 33.54% C: 54.06% I: 12.22%
 Tan Ah Eng (BN) (33,630) menewaskan Dr. Zaleha Mustafa (PKR) (24,779) dengan majoriti 8,851.
 Jumlah undi: 60,653
 Peratus mengundi: 77.09%
 Undi rosak: 2,244
 Penyandang: Tan Ah Eng (BN) (majoriti: 31,666 undi)
Pada pilihan raya umum ke-13 pada 2013, Lim Kit Siang (DAP) telah berjaya mengalahkan pihak lawannya dari Barisan Nasional, Abdul Ghani Othman dengan majoriti 14,762 undi.

 Rujukan 

Kategori:Daerah Johor Bahru
Kategori:Pekan di Johor